यता नेपाली कांग्रेसको संसदीय बोर्डमा समेत पत्रकार धमलालाई चुनाव उठाउनेबारे छलफल प्रारम्भ गरिसकेको सदस्य डा. प्रकाशशरण महतले जानकारी गराएका थिए । उनका अनुसार धमलालाई आफूहरुले रौतहटमै पहल गर्न आग्रह गरेको जनाएका थिए । उनले थपे,‘संसदीय बोर्डको बैठकमा यसबारेमा कुरा उठेको छ, ऋषिजी जतिको चर्चित व्यक्तित्व, लोकतान्त्रिक आन्दोलनमा जहिल्यैपनि अग्रपँक्तिमा रहेर काम गर्नुभएको छ, उहाँलाई टिकट दिए राम्रो हुन्छ भनेर आवाज उठेको छ।’
